"אז לכל מי שלא האמין, כן, זה קורה. הודיעו לי על פיטוריי מעריכת עיתון אותיות. בגלל התקלה ההיא בהדפסת הקומיקס האחורי." כך כתבה אתמול (ג') עורכת העיתון 'אותיות לילדים' ליאת (ליה) רוטנר בדף הפייסבוק שלה.
הרקע לפיטורין הוא קומיקס שפורסם בעמוד האחורי של המגזין לפני כחודש בו נראים שני דינוזאורים משחקים "אמת או חובה" כשבסוף על אחד מהם לנשק דינוזאורית עם גשר על השיניים.
לפי רוטנר, מדובר בטעות שהשתרבבה מעיתון מקביל, מעריב לילדים שאינו מיועד למגזר הדתי. "בעמוד האחורי שבו יועדה להתפרסם מודעה נכנס ברגע האחרון אחד מפרקי הקומיקס שאויר למעריב לילדים. זה המצורף כאן, שהנאמר בריבועו האחרון אינו הולם בהחלט לקהל הילדים הדתי."
רוטנר מעידה כי ההחלטה לפיטוריה נבעה מלחץ של קוראים חרד"ליים שדרשו את פיטוריה: "הבאת את העיתון להישגים מפתיעים, אלא שהתקלה הטכנית ההיא יצרה נזק תדמיתי גדול מדי, והדרך היחידה לתקנו ולהרגיע את הקולות הזועמים מהציבור הדתי-חרדי (חרד"לי) זה רק זה. תאמיני לנו שניסינו לגייס כל פיתרון אחר, הם לא מוכנים לחזור אלא רק אם נפטר את העורכת לגמרי." היא מצטטת את שנאמר לה בישיבת הפיטורים.
לדבריה, כעת העיתון עתיד לשנות את פניו: "כדי להרגיע רוחם של כל הזועמים על התקלה ההיא ועל פניו הנוכחיים של העיתון שנושאים לדבריהם חזות צבעונית וחדשנית מדי." ומוסיפה שלדעת הקוראים שהתלוננו איתם שוחחה בטלפון, "העיצוב עצמו צבעוני מדי, ולדעתם ראוי שיהיה רך יותר בדומה לעלוני שבת בבתי כנסת, אם כבר מסירים את הקומיקס".
את תחושותיה לאחר שלוש שנים של עבודה היא סיכמה: "עצוב לי גם כעורכת, כמובן. העיתון של ילדותי, שבבגרותי זכיתי לערוך וכהל כך התחברתי לקהל קוראיו – הילדים המקסימים שהשתתפו ושלחו ונטלו חלק ביצירתו, הביעו במשך שלוש שנים הערצתם ואהדתם לעיתון וגרמו לי להתרגש ולחייך בכל פעם מחדש. ילדי אותיות המתוקים, אני אוהבת אתכם!"
מ"תכלת" המוציאה לאור את העיתון נמסר בתגובה: "צר לנו שליאת רוטנר בחרה להציג את הדברים בצורה שאינה עולה בקנה אחד עם כלל העובדות.על מנת שלא לפגוע בפרטיותה של ליאת אין ברצוננו לפרט את כלל הנסיבות שהובילו לסיום תפקידה. אנו מאחלים לה בהצלחה בהמשך דרכה."
רוטנר ביקשה להבהיר כי גם בשימוע וגם במכתב הפיטורים נמסר לה כי הטעות היא העילה לפיטוריה.
הטרור של רבני דרך אמונה עובד!
טרור אמיתי של החרד"לים!
די לשטויות!! עיצוב צבעוני לא עושה לילדים רע! אתם עושים לילדים רע! לא כולם בראש שלכם! לכו תקנו יתד נאמן ותעזבו את העיתונים שלו בשקט!
לאשה הזו על שטות קטנה ושולית. בושה.
ובו דינוזאור שתומך בפשרה טריטוריאלית!!!
לשים נשיקות צרפתיות בכל שבוע מעכשיו!
זה חינוך! זה ערכים! פולרפיזם! שיוויון! זכויות! כבוד הדדי! קומיקס גועלי שיורד על שמנות. אני לא מבינה איך עורכת יכלה בכלל לשים אותו באיזה עיתון.
הקריקטורה הזו לא ראויה לשום מגזר; זה גובל בבריונות נגד בעלי גשר שיניים, ואינו ראוי.
אגב זה קרה לפני כחודשיים...פורסמה התנצלות מתאימה והמדור הורד. לא חשבתי שייחסו לזה משמעות כזו עד כדי פיטורין של העורכת.
יצירותיה הנמוכות והזולות אינן ראויות לילדים טהורים.
אני ממש לא חרדלית ומאד כעסתי על הטעות הזאת. זה מבייש שזה נכנס לעיתון, וגם לעיתון לא דתי זה לא היה מתאים!!
לכל החרדלים והחרדליות הטהורים והטהורות. איך לדעתכם הגעתם לעולם? גם אבא חרדל נישק את אמא חרדלית ואף עשה לה עוד כל מיני דברים...וכך היא נכנסה להריון (סליחה שאני אומר את המילה הלא טהורה הזאת...). אתם נולדתם ללא דבר שנקרא חוש הומור. וכל שנותר הוא לרחם עליכם.
כל מי שלא דתי לייט הפך להיות חרד"ל?
באמת שלא צריך להיות חרד"ל בשביל להתנגד לקומיקס הזה שכולל התמקדות במראה של אדם והצגתו כעילה לא לרצות אותו, ובוודאי שלא צריך להיות חרד"ל בשביל להתנגד להצגת תכני משחקי "אמת או חובה" שכוללים נשיקות לילדים בגיל הזה.
ושמנו לב לסיפור רק שבוע אחרי עם פרסום ההתנצלות. כנראה שזה מפריע בעיקר לאנשים שמחפשים את זה מראש.
הבעיה היא לא (רק) הנשיקה- אלא הקומיקס הפוגעני!
זה מצחיק שהדינוזאורית לא נראית כמו דוגמנית? הבעיה היא לא הטעות הזאת, אלא כל הטעות במינוי של עורכת שחושבת שהיא בת נוער במקום ליצור עיתון לבני נוער.
עורך שמוציא עיתון, יכול לפספס מילה או קטע שהוכנס ברגע האחרון. אפשר בקלות גם להכשיל אותו בלחץ של רגע אחרון ומישהו מכניס לו עז. טעות כזאת היא אכן חמורה אך לא מצדיקה פיטורין בפני עצמה, נדרשות מספר טעויות ורצף זמן- רופאים טועים, רבנים טועים, כולם טועים. הפיטורין מכוערים אלא אם כן, זה תירוץ פורמלי שמסיים מערכת יחסים קשה בכבוד.
ובאמת מעניין האם כשבעתיד יהיה סגנון חרד"לי מדי שיפגע בצד הנאור והגמיש של הספקטרום הדתי - האם מישהו יחשוב אז לפטר את העורך/ת? אז מה ההתקרנפות הנוכחית של כל הקופצים והקופצות כאן?
אני מזועזעת כולי מהמקרה המביש הזה לדעתי המערכת צריכה להתבייש בפיטורין של בחורה צעירה שכזאת, רק בגלל זוג מילים שלא מצא חן בעיני מספר קוראים מחמירים במיוחד. עם העיתונות והסרטים שהנוער של היום קורא ורואה, נשיקה צרפתית אינה מחרידה או מפתיעה אותם במיוחד. אני קוראת למערכת לחזור בה!
עד להודעה חדשה בה נקבל את כל פרטי המקרה ולמה העורכת פוטרה - מבטלים את המנוי. חבל שמערכת העיתון נכנעת ללחצים ורק בגלל "טעות" אחת מפטרים.
העיתון אותיות הפך להיות "מעריב לילדים" בכל מיני אספקטים. כמי שיש לו מנוי לשני העיתונים - אי אפשר שלא לשים לב שזה פשוט אותו עיתון בשינויים מינוריים. רוטנר עורכת את שני העיתונים במקביל. הרמה הערכית שלו ירדה מאד. אני מאד מבין את מי שלא מעוניין בזהות הזו. זכותו.
הקומיקס השובניסטי והמיני הזה, הוא רק הסימפטום לבעיה.
תחת האחריות של קסלמן ושרביט העריכה של ליאת רוטנר הפך אותיות למעריב לנוער עם כיפה קטנטנה מאחורנית, שלא יראו. חיים אקשטיין, איה גולדשמיד, זהבה קור ועוד כותבים רבים ומוכשרים - ויראי שמים, נעלמו. היינו מנויים הרבה שנים, ואני ממש לא חרד"לי אבל קרוב לשלש שנים שהזבל הזה לא נכנס לבית שלנו.
אם היה קומיקס בעד תג מחיר מה הייתם אומרים??? גוזלים פרנסה של אישה??
הבחורה עשתה טעות. יכול לקרות לכל אחד. אבל החרדלי"ם הפנאטים האלו לא יירגעו עד שיגדעו את מטה לחמה. אין סליחה אין מחילה אין הזדמנות שנייה. החרדלי"ם הפונדמנטליסטים האלה שוכחים שהדרך לאלוהים עוברת דרך בני אדם. לא יותר טובים מהחמאס.
אנחנו ביטלנו מנוי לפני כמה חודשים פשוט כי הוא היה גרוע, חסר תוכן לחלוטין. מעניין עם עורכת חדשה תיצליח להעלות קצת את הרמה שם.
מה הסיפור של המגזר??!
אני מרחם ואפילו תומך בעורכת שבאמת כמי שמעיין בעיתון מאז שיצא, היה ניתן לראות בבירור מוחלט את כל ההשקעה של העורכת ואיך שהיא העיפה את העיתון לגבהים ובעיקר בזמן האחרון העיתון מלא תוכן!! אני מקווה שהעורכת ליאת תמשיך בתחום!!
כנראה העיתון במצוקה, אי אפשר לדבר איתם, מתעלמים ממייל שמבקש להפסיק מנוי ראן הוזהרתם !!!!